“หุ้นเอเชีย” เปิดลบ! จีดีพีญี่ปุ่นหดตัว-รอตัวเลขเศรษฐกิจจีน
“หุ้นเอเชีย” เปิดลบ! เศรษฐกิจญี่ปุ่นหดตัวสวนทางโบรกเกอร์ และนักลงทุนข้อมูลเศรษฐกิจจีน
“หุ้นเอเชีย” เปิดลบ! เศรษฐกิจญี่ปุ่นหดตัวสวนทางโบรกเกอร์ และนักลงทุนข้อมูลเศรษฐกิจจีน
15 พ.ย. 2565

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ก่อนจีนเปิดเผยข้อมูลเศรษฐกิจ และหลังการประชุมระหว่างประธานาธิบดีโจ ไบเดน แห่งสหรัฐและประธานาธิบดีสี จิ้นผิง แห่งประเทศจีนเมื่อวานนี้ (14 พ.ย.)
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,940.26 จุด ลดลง 23.21 จุด หรือ -0.08%, ดัชนี HSI ตลาดหุ้นฮ่องกงเปิดวันนี้ที่ 17,665.80 จุด เพิ่มขึ้น 46.09 จุด หรือ +0.26% และดัชนี SSE Composite ตลาดหุ้นจีนเปิดวันนี้ที่ 3,081.14 จุด ลดลง 2.26 จุด หรือ -0.07%
โดยหุ้นโตเกียวปรับตัวลดลงเล็กน้อย หลังญี่ปุ่นเปิดเผยว่า เศรษฐกิจหดตัวแบบไม่คาดคิดที่ 1.2% ในไตรมาส 3/2565 เทียบเป็นรายปี สวนทางกับผลสำรวจของสำนักข่าวรอยเตอร์ที่คาดว่าจะมีการขยายตัว 1.1% ขณะที่จีนเตรียมเปิดเผยข้อมูลการผลิตภาคอุตสาหกรรมและยอดค้าปลีก
สำหรับบริษัทเบิร์กเชียร์ ฮาธาเวย์ อิงค์ของนายวอร์เรน บัฟเฟตต์ทุ่มเงิน 5 พันล้านดอลลาร์ เข้าซื้อหุ้นบริษัทไต้หวัน เซมิคอนดักเตอร์ แมนูแฟกเจอริง โค (TSMC) ซึ่งเป็นบริษัทผลิตชิปชั้นนำของโลกจากไต้หวัน ภายใต้การเปลี่ยนแปลงพอร์ตการลงทุนในไตรมาส 3/2565 ซึ่งตรงกับเดือนก.ค.-ก.ย.
สำหรับข่าวเข้าซื้อหุ้นของเบิร์กเชียร์ ส่งให้หุ้น TSMC ซึ่งจดทะเบียนในตลาดหลักทรัพย์ไต้หวัน เปิดพุ่งขึ้นกว่า 4% ในวันนี้ (15 พ.ย.) ขณะที่ ตลาดหุ้นไต้หวันปรับตัวขึ้นประมาณ 1% หลังเปิดตลาดเพียงไม่นาน